Document ID: 31995R1969

KOMISSION ASETUS (EY) N:o 1969/95,
annettu 10 päivänä elokuuta 1995,
maataloustuotteiden vientitukien järjestelmän soveltamista koskevista yksityiskohtaisista säännöistä annetusta komission asetuksesta (ETY) N:o 3665/87 ja maataloustuotteiden tuonti-, vienti- ja ennakkovahvistustodistusten järjestelmän soveltamista koskevista yhteisistä yksityiskohtaisista säännöistä annetusta asetuksesta (ETY) N:o 3719/88 poikkeamisesta naudanliha-alalla annetun komission asetuksen (EY) N:o 1507/95 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Uruguayn kierroksen monenvälisten kauppaneuvottelujen osana tehtyjen sopimusten täytäntöönpanemiseksi maatalousalalla tarvittavista mukautuksista ja siirtymätoimenpiteistä 22 päivänä joulukuuta 1994 annetun neuvoston asetuksen (EY) N:o 3290/94 (1) ja erityisesti sen 3 artiklan,
ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68 (2), sellaisena kuin se on viimeksi muutettuna asetuksella (EY) N:o 424/95 (3), ja erityisesti sen 15 artiklan,
sekä katsoo, että
komission asetuksessa (EY) N:o 1507/95 (4) säädetään poikkeuksesta komission asetuksen (ETY) N:o 3665/87 (5), sellaisena kuin se on viimeksi muutettuna asetuksella (EY) N:o 1384/95 (6), 4 artiklaan ja 32 artiklan 1 kohtaan ja komission asetuksen (ETY) N:o 3719/88 (7), sellaisena kuin se on viimeksi muutettuna asetuksella (EY) N:o 1199/95 (8), 30 artiklan 1 b kohdan i alakohtaan; poikkeus koskee sen määräajan, jonka kuluessa tuotteiden on poistuttava yhteisön tullialueelta, muuttamista kuudestakymmenestä päivästä yhdeksäksikymmeneksi päiväksi vientitukeen oikeutettujen maataloustuotteiden nimikkeistön koodiin 0201 30 00 100 kuuluvien luuttomien lihojen osalta,
tarkastuksen jälkeen on osoittautunut, että sama myyntiin liittyvä ongelma koskee myös muita naudanlihan tarjontamuotoja riippumatta siitä, ovatko ne luuttomia vai ei; sen vuoksi olisi ulotettava tämä poikkeus koskemaan kaikkea tuoretta tai jäädytettyä naudanlihaa, ja
tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 1507/95 1 artikla seuraavasti:
"1 artikla
Asetuksen (ETY) N:o 3719/88 30 artiklan 1 b kohdan i alakohdasta ja asetuksen (ETY) N:o 3665/87 4 artiklasta ja 32 artiklan 1 kohdasta poiketen muutetaan kuudenkymmenen päivän määräaika yhdeksänkymmenen päivän määräajaksi vientitukeen oikeutettujen maataloustuotteiden nimikkeistön koodeihin 0201 ja 0202 kuuluvien lihojen osalta, joista on esitetty ennen 1 päivää toukokuuta 1995 annettu vienti- tai ennakkovahvistustodistus todisteeksi vienti-ilmoituksesta tai asetuksen (ETY) N:o 3665/87 25 artiklan 1 kohdassa tarkoitetusta maksuilmoituksesta."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 10 päivänä elokuuta 1995.

Labels: 3
17